**Anonimi**

*Roxana.c*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vezi? iarba cucerește-ncet asfaltul.

Orașul e de-o vreme somnoros..

Speranța-și poartă hainele pe dos.

Noi alergăm dintr-un oraș în altul.

Cu pașii-ademeniți de bulevarde

intrăm pe rând în ritmul sacadat

de mecanism dar, vai, a deraiat

tramvaiul numit "Azi" și încă arde!

Inspiri, expiri, apeși un cord și numeri.

Strâng un bandaj. Cuvintele n-au rost.

Un timp ți-e frig, un timp sunt adăpost.

Din zori iar lumea îți va sta pe umeri.